paragraph_text: Prednatjecanje za prvenstvo Jugoslavije u nogometu 1934. ili Kvalifikacije za Nacionalnu ligu 1934. bilo je izlučno nogometno natjecanje za završnicu državnog prvenstva 1934. koje je organizirao Jugoslavenski nogometni savez. Prednatjecanje je odigrano od 25. lipnja 1933. godine do 29. listopada 1933. godine za vrijeme trajanja državnog prvenstva 1932./33. Na izvanrednoj sjednici Jugoslavenskog nogometnog saveza 1. travnja 1934. predložen je, a 13. srpnja 1934. godine i izglasan novi natjecateljski sustav za sezonu 1934. Prednatjecanje po novom natjecateljskom sustavu odigrano je od 15. srpnja 1934. godine do 18. studenog 1934. godine.